गुवाहाटी , 25 आगस्टःपार्लियामेन्टनि गुबुन मोनसे बोसोरारि जथुमाखौ फैगौ 14 सेप्तेम्बरनिफ्राय 1 अक्टबरसिम खुंनो इसारा होदों । बे जथुमानि सोलिबाय थानाय समाव खेबसेबो बन्द थानाय नङा । सिगाङाव पार्लियामेन्टनि सदनआव सोलिनाय खामानि - दामानिफोरा शनिबार आरो रबिबारखालि बन्द थायोमोनब्लाबो फैगौ समनि पार्लियामेन्ट जथुमायाव करना भाइरासनि जाहोनाव सावरायनाय आयदाया थालांनायनि थाखाय फैगौ जथुमाया बे सान्नै सानावबो सोलिबाय थागोन । सुलुंनिफ्राय मिबथिनाय बादिब्ला सानफ्रोमबो मोन्नै बाहागोयाव खुंनाय जागोन सदननि सावराय जथुमाखौ । फुनि बाहागोयाव खेबसे आरो मोनाबिलि बाहागोयाव खेबसे गासै 4 घन्टा नाङै फैगौ सदननि जथुमाया खुंजागोन । मिबथिनाय बादिब्ला पार्लियामेन्टनि बोसोरारि जथुमायाव गासै 18 खेब जथुमनाय जागोन होन्नानै सदननि मोनसे सुलुङा फोरमायदों । 
14 सेप्तेम्बरनिफ्राय पार्लियामेन्टनि जथुमाया जागायजेनगोन